Gerðu líf þitt einfaldara og ekki láta allt þetta standa í veginum fyrir hamingju þinni Forsíða » Nýtt » Gerðu líf þitt einfaldara og ekki láta allt þetta standa í veginum fyrir hamingju þinni Það vilja allir vera hamingjusamir . Svarið er nei ! En það eru nokkur atriði sem gott er að hafa á hreinu til að feta veginn að hinni einu sönnu hamingju . Hafðu þessi tíu atriði í huga 1 . Ekki bera þig saman við aðra Það lítur kannski út fyrir að Gunna samstarfskona þín sé hamingjusamasta manneskjan í heiminum , en kannski er hún að fela tilfinningalegan sársauka á bak við bros sitt . Við vitum það ekki . Þess vegna áttu aldrei að bera þig saman við einhvern annan . Skapaðu þína eigin hamingju . 2 . Ekki æsa þig eða stressa þig á því sem skiptir ekki máli Af hverju æsum við okkur þegar bensínverðið hækkar eða þegar uppáhalds sjampóið okkar fæst ekki lengur í hverfisversluninni ? Þegar öllu er á botninn hvolft , hvaða máli skiptir það ? Það er ekkert sem þú getur gert hvort eð er . Hættu að stressa þig á litlu hlutunum . 3 . Ekki vera svona grimm / ur við sjálfa / n þig Og hvað með það þótt kakan heppnaðist ekki eins vel og þú vildir eða þú fannst fleiri grá hár . Það skiptir ekki máli . Kannski féllstu á einhverju prófi . Þú nærð því bara næst . Við gerum allt of miklar væntingar til okkar sjálfra og lífsins . Hafðu í huga að lífið mun aldrei verða fullkomið . Láttu af þessari þörf að þurfa að hafa allt fullkomið . Hár þitt , förðunina , vinnuna , börnin þín , skeggið þitt , garðinn og allt hitt . Ekkert af þessu þarf að vera fullkomið . Þú ert fullkomin / n nákvæmlega eins og þú ert – vertu sátt / ur með það . 5 . Leyfðu þér að vera þú sjálf / ur Eitt af því stærsta sem kemur í veg fyrir að ást og hamingja flæði í lífi þínu er að leyfa sér ekki að vera maður sjálfur . Þú þarft að leggja allar varnir niður og leyfa þér að skína í gegn . Þá fyrst upplifir þú raunverulega og sanna hamingju . 6 . Lærðu að meta litlu hlutina Hættu að horfa fram hjá öllum litlu hlutunum í kringum þig sem gefa lífinu gildi . Við erum að tala um fallegu blómin sem spretta út í garði , eða þegar barnið þitt býr um rúmið sitt í fyrsta sinn . Eða þegar snjórinn bráðnar á vorin … og svona mætti áfram telja . Finndu fegurðina í öllum litlu hlutunum í kringum þig og lærðu að meta þá . 7 . Sýndu góðmennsku Góðmennska er falleg og heimurinn þarfnast fólks sem er gott . Þegar við gerum góðverk þá finnum við hvernig hjarta okkar tekur kipp og fyllist af hamingju . Það gleður okkur sjálf þegar við gleðjum aðra . Gerðu meira af því . 8 . Ekki hlusta á hvað aðrir segja Skoðanir annarra ættu aldrei að skipta þig máli . Aldrei . Annað fólk hefur enga yfirsýn yfir hvað er best fyrir þig hverju sinni . Flestir vita varla hvað þeir eiga að gera við sitt eigið líf – hvernig eiga þeir að vita hvað þú átt að gera við þitt ? 9 . Ekki hafa of miklar væntingar Við setjum oftast allt of miklar kröfur á okkur sjálf , markmið okkar , drauma og þrár . Ef við til dæmis náum ekki markmiðum okkar á tilsettum tíma brjótum við okkur niður og finnst við vera misheppnuð . Hættu þessu ! Stilltu væntingunum í hóf og hafðu þær raunhæfar og ekki ætla þér um of . Settu þér markmið og drauma og gefðu þér góðan tíma til að ná þeim . 10 . Elskaðu hver þú ert Að elska sjálfa / n sig er ekki alltaf auðvelt . Taktu þér samt tíma til að kynnast sjálfri / sjálfum þér upp á nýtt og lærðu að elska allt við sjálfa / n þig . Og það á við allt . Þegar þú elskar þig eins og þú ert , með öllum þínum kostum og göllum , þá upplifir þú ákveðinn innri frið og ótrúlega hamingju .